wickkiey/tamil-wikipedia-chunked huggingface dataset:
# பத்மினி சேத்தூர்

## வாழ்க்கை

அவர் தன்னுடைய தற்கால சோதனை முயற்சியை 1989இல் அரங்கேற்றினார்.  
அறிவியல் கற்கச் சென்றாலும்கூட சந்திரலேகாவைச் சந்தித்தபின்னர் அவருடைய ஆர்வம் நடனத்தை நோக்கித் திரும்பியது. அப்போது ஆரம்பித்த அவருடைய பயணமானது, அவரை நடனத்தில் அறிவியல் உத்திகளைக் கொணர உதவியது. சந்திரலேகாவால் நடத்தப்பட்ட நாட்டிய நிறுவனத்தில் 1991இல் சேர்ந்த இவர், 2001 வரை அவருடன் இணைந்து ‘லீலாவதி,’ ‘ப்ராணா,’ ‘அங்கீகா,’ ‘ஸ்ரீ,’ ‘பின்ன பிரவாஹா,’ ‘யந்த்ரா,’ ‘மகாஹால்’ மற்றும் ‘சரீரா’ போன்றவற்றில் செயலாற்றினார். அதே காலகட்டத்தில் தனித்த நிலையில் *விங்ஸ் அன்ட் மாஸ்க்ஸ்*(1999) நிகழ்ச்சியை நடத்தினார். அடுத்து *பிரவுன்*, *அன்சங்க்*, *ஃப்ராகிலிடி* (2001) – குழுவின் படைப்பு, மற்றும் *சோலோ* (2003) மூன்று பிரிவுகள் போன்றவற்றை நடத்தினார். அடுத்து குழுவாகத் தயாரித்தது *பேப்பர்டால்*. அவருடைய தயாரிப்பான *புஷ்ட்*, 2006இல் நடைபெற்ற சியோல் நிகழ்த்துக்கலை விழாவில் திரையிடப்பட்டது அவர் புருசேல்ஸ், ஹாலந்து, சால்ஸ்பர்க், பாரிஸ் மற்றும் லிஸ்பன் போன்ற இடங்களுக்குப் பயணித்துள்ளார். என்பதாகும். குழுவாக மேற்கொள்ளப்பட்ட இந்த முயற்சி சற்றே வித்தியாசமானதாகும். உடல் சார்ந்த நிலை என்பதை மற்றவற்றோடு தொடர்புபடுத்தும் நிலையிலும், வெளியோடு தொடர்புபடுத்தும் நிலையிலும் அமைந்தது. நாடக முகப்பு இன்றி மேற்கொள்ளப்பட்ட அவருடைய முதல் முயற்சியாகும். இந்தியாவிலும், வியன்னா மற்றும் சிங்கப்பூர் போன்ற இடங்களிலும் இது அரங்கேற்றப்பட்டது. *வால் டான்சிங்* தயாரிப்பில் அவர் ஈடுபட்டபோது, பிரெஞ்சு பயிற்சியாளருடன் இணைந்து, அவருடைய திட்டத்தின் ஒரு பகுதியாக *கோலம்* நடன நிகழ்ச்சியைப் படைத்தார். இந்த நடன வடிவில் ஒரு பெரிய கம்பள விரிப்பில் கோலம் போடப்பட்டிருக்கும். குழுவாக இணைந்து தொலைவு என்பதான பொருண்மையில் உள்ள நடன வகையில் தம்மை ஈடுபடுத்திக்கொண்டுள்ளார். தற்காலிக நடைமுறைக்கேற்றவாறும் தற்போதைய சமூக பண்பாட்டு நிலைக்கேற்றவாறு அமையும் வகையிலும் அதனை உருவாக்கி வருகிறார்.  
இங்கிலாந்து, நெதர்லாந்து, ஜெர்மனி மற்றும் சில நாடுகளில் வசிக்கும் கலைஞர் என்ற நிலையில் இருந்து வருகிறார். ப்ரீத்தி ஆத்ரேயா மற்றும் நடிகர் பிரவிண் கண்ணனூர் ஆகியோருடன் இணைந்து, சென்னையைத் தலைமையகமாகக் கொண்டு, பேஸ்மெண்ட் 21 என்ற அமைப்பினை உருவாக்கியுள்ளார்.
# பத்மினி சேத்தூர்

## படைப்புகள்

- *விங்ஸ் அன்ட் மாஸ்க்ஸ்* (Wings and Masks) (தயாரிப்பு/நடிப்பு, 1999)
- *ஃப்ராகிலிடி*(Fragility) (தயாரிப்பு/நடிப்பு, 2001)
- *சோலோ* (Solo) (தயாரிப்பு/நடிப்பு, 2003)
- *பேப்பர்டால்* (Paperdoll) (தயாரிப்பு/நடிப்பு, 2005)
- *புஷ்ட்* (Pushed) (தயாரிப்பு/நடிப்பு, 2006)
- *பியூட்டிஃபுல் திங் 1* (Beautiful Thing 1)(தயாரிப்பு/நடிப்பு, 2009)
- *பியூட்டிஃபுல் திங் 2* (Beautiful Thing 2)(தயாரிப்பு/நடிப்பு, 2011)
- *வால் டான்சிங்* (Wall Dancing) (தயாரிப்பு/நடிப்பு, 2012)
- *கோலம்*(Kolam) (டேவிட் ரோலண்ட் உடன் இணைந்து) (தயாரிப்பு/நடிப்பு, 2014)
- *வர்ணம்* (Varnam) (தயாரிப்பு/நடிப்பு, 2016)
வர்ணம் நிகழ்வில் தனித்த ஒரு வெளிப்பாட்டு முறையை அவர் வெளிப்படுத்தியுள்ளார். வர்ணத்தில், சாஹித்யம் பகுதியில் புகழ்பெற்ற ஒரு பாடலைப் பயன்படுத்தியுள்ளார். நிகழ்வின்போது அதன் ஒரு பகுதியை மொழிபெயர்த்து இணைத்துள்ளார்.
# குண்டுபள்ளி பௌத்த நினைவுச் சின்னங்கள்

நுழைவு வாயில், ஆந்திரப் பிரதேசம், இந்தியா]]  
**குண்டுபள்ளி பௌத்த நினைவுச் சின்னங்கள்** (**Guntupalli Group of Buddhist Monuments**), இந்தியாவின் ஆந்திரப் பிரதேசத மாநிலத்தின், மேற்கு கோதாவரி மாவட்டத்தில் உள்ள குண்டுபள்ளி கிராமத்தில் உள்லது.  
மேற்கு கோதாவரி மாவட்டத் தலைமையிடமான ஏலூரு நகரத்திலிருந்து 40 கி.மீ. தொலைவில் உள்ளது.  
இப்பௌத்த தொல்லியல் களம் இரண்டு பௌத்தக் குடைவரைகளும், ஒரு சைத்தியம் மற்றும் இரண்டு பெரிய தூபிகளும் கொண்டது.  
இப்பௌத்த தொல்லியல் களம் கிமு 200 - 0 ஆண்டுகளுக்கு முந்தியதாகும். பிற்காலத்தில் இத்தொல்லியல் களத்தில் சிற்பங்கள் செதுக்கப்பட்டுள்ளது.  
இத்தொல்லியல் களத்தை அகழ்வராய்ச்சி செய்த போது மூன்று பௌத்த நினைவுச் சின்னஙகள் கொண்ட பேழை கண்டெடுக்கப்பட்டது. இப்பேழைகளில் தங்கம், வெள்ளி, நவரத்தினங்கள் இருந்தது. ஒரு பேழையில் அவலோகிதரின்
வெண்கலச் சிலை இருந்தது.
பேழையின் மீது தேவநாகரி எழுத்தில் குறிப்புகள் கொண்டிருந்தது. இவைகள் கிபி 9 - 10ம் நூற்றாண்டுக் காலத்தவை என குறிப்புகள் மூலம் அறியப்படுகிறது.
# குண்டுபள்ளி பௌத்த நினைவுச் சின்னங்கள்

## இதனையும் காண்க

- பௌத்த தொல்லியற்களங்கள்
- பௌத்த யாத்திரைத் தலங்கள்
# ஜுனாகத் குடைவரைகள்

**ஜுனாகத் குகைகள்** (*Junagadh Buddhist Cave Groups*), இந்திய மாநிலமான குஜராத்தின் ஜுனாகத் மாவட்டத்தில் உள்ளது.  
இந்த மூன்று குகைகளின் தொகுப்பு, உண்மையில் மலையை குடைந்து அமைக்கப்பட்டதல்ல. இம்மூன்று தனித்தனியான குடைவரைகள், பௌத்த பிக்குகள் தங்குவதற்காக மணற்கல்லில் செதுக்கி அமைக்கப்பட்டதாகும். இக்குடைவரைகள், மௌரியப் பேரரசர் அசோகர் காலத்தில் கிமு 3 முதல் கிமு 4ம் நூற்றாண்டு முடிய அமைக்கப்பட்டதாகும்.
# ஜுனாகத் குடைவரைகள்

## கப்ரா கோடியா குடைவரைகள்

கப்ரா கோடியா குடைவரைகளின் குறிப்புகளின் படி, இக்குடைவரைகள் கிமு 3 -4ம் நூற்றாண்டில் மௌரியப் பேரரசர் அசோகர் காலத்தில் அமைக்கப்பட்டதாக கருதப்படுகிறது. கப்ரா கொடியா குடைவரைகள், அனைத்து பௌத்த குடைவரைகளை விட மிகவும் சிறப்புற்றதாகும். இவைகளை கங்கர் மகால் என்றும் அழைப்பர்.
# ஜுனாகத் குடைவரைகள்

## பவ பியாரா குடைவரைகள்

இக்குடைவரைகள் சாதவாகனர் ஆட்சிக் காலத்தில் கிபி 1 முதல் 2ம் நூற்றாண்டில் நிறுவப்பட்டது. இதன் வடக்கில் நான்கு குடைவரைகளும், தென்கிழக்கில் சைத்தியம் மற்றும் பரந்த தாழ்வாரம் கொண்டுள்ளது. பவா பியாரே பௌத்த நினைவுச் சின்னஙகள் 150 அடி நீளம் கொண்ட மூன்று தளங்களில் அமைந்த 13 குடைவரைகளின் தொகுப்பாகும். பவா பியாரே குடைவரைகள் பௌத்தம் மற்றும் சமண சமயங்களின் கலை வேலைப்பாடுகளுடன் உள்ளது.
# ஜுனாகத் குடைவரைகள்

## உபர்கோட் குடைவரைகள்

உபர்கோட் குடைவரைகள் கிபி 2 - 3ம் நூற்றாண்டுகளில் நிறுவப்பட்டதாகும். இவைகள் சாதவாகனர்களின் ஆட்சிக் காலத்தில் கிரேக்க - சிதிய கட்டிடக் கலவையுடன் கட்டப்பட்டதாகும். மூன்று தளங்களுடன் கூடியது.
# ஜுனாகத் குடைவரைகள்

## இதனையும் காண்க

- பௌத்த யாத்திரைத் தலங்கள்
- பௌத்த தொல்லியற்களங்கள்
# விண்டோசு செல்லிடத் தொலைபேசி

**விண்டோசு செல்லிடத் தொலைபேசி** என்பது இடைநிறுத்தம் செய்யப்பட்ட ஒரு நகர்பேசி இயங்குதளம் ஆகும். இதனை மைக்ரோசாப்ட் நிறுவனம் திறன்பேசி, பைக் கணினிகளுக்காக தயாரித்தது. 2000 ஆம் ஆண்டில் பைக்கணினியாகத் தொடங்கப்பட்ட இது 2003 ஆம் ஆண்டில் விண்டோசு செல்லிடத்தொலைபேசி என பெயர்மாற்றம் பெற்றது. இதன் பல்வேறு பதிப்புகள் வெளிவந்துள்ளன. இது தொழில் மற்றும் வணிகத்தின் வாடிக்கையாளர்களை நோக்காகக் கொண்டு வெளியிடப்பட்டது. 2007 ஆம் ஆண்டில் அமெரிக்க ஐக்கிய நாடுகளில் மிகவும் பிரபலமான செல்லிடத் தொலைபேசியாக இது இருந்தது. ஆனால் 2010 இல் ஐஓஎஸ், ஆண்ட்ராய்டு இயங்குதளம் போன்றவைகளின் வருகையால் இதன் வளர்ச்சியானது குறையத் தொடங்கியது. இந்த இயங்குதளங்களுக்குப் போட்டியாக விண்டோசு செல்லிடத் தொலைபேசிகளை மைக்ரோசாப்ட் நிறுவனம் அறிவித்தது.ஆனால் அது தோல்வியில் முடிந்தது. விண்டோசு செல்லிடத் தொலைபேசியானது அதன் செல்லிடத் தொலைபேசி சாதனங்களிலும் மென்பொருள்களிலும் பொருந்துவதில் சிக்கல்கள் இருந்தன. .
# விண்டோசு செல்லிடத் தொலைபேசி

## வசதிகள்

### இயல்புநிலை வசதிகள்

பெரும்பாலான விண்டோசு செல்லிடத் தொலைபேசிகள் பல சிறப்பம்சங்களைக் கொண்டிருந்தன. குறிப்பாக பல்பணியாக்கம் போன்றவை. இதில் இயல்புநிலை இணைய உலாவியாக செல்லிடத் தொலைபேசிகளுக்கான இன்டெர்நெட் எக்சுபுளோரர் இருந்தது. இயல்புநிலை ஊடக இயக்கியாக விண்டோசு மீடியா பிளேயர் இருந்தது. இயல்புநிலையாக செல்லிடத் தொலைபேசி பதிப்பான மைக்ரோசாப்ட் ஆபிஸ் உள்ளது.
# விண்டோசு செல்லிடத் தொலைபேசி

## வசதிகள்

### இணைய இணைப்புப் பகிர்தல்

விண்டோசு செல்லிடத் தொலைபேசிகளில் உள்ள இணைய வசதியை கணிப்பொறி உள்ளிட்ட சாதனங்களுக்கு அகிலத் தொடர் பாட்டை மூலம் அனுப்பும் வசதியைக் கொண்டிருந்தது.
# விண்டோசு செல்லிடத் தொலைபேசி

## வசதிகள்

### முகப்புத் திரை

பதிப்புகளுக்குத் தகுந்தாற்போல பயனர் இடைமுகத்தில் மாற்றங்கள் இருந்தன. இன்றைய திரை பின்பு முகப்புத் திரை என பெயர் மாற்றம் பெற்றது. இந்த முகப்புத் திரையில் தற்போதைய நேரம், உரிமையாளர் பற்றிய தகவல்கள், வரவிருக்கும் நிகழ்ச்சிகள், மின்னஞ்சல் போன்றவற்றைக் காண்பிக்கின்றது. மேலும் பணிப்பட்டை மூலமாக தற்போதைய நேரம், ஒலி அளவு, குறிப்பலை வலிமை போன்றவற்றைத் தெரிந்துகொள்ளலாம்.
# விண்டோசு செல்லிடத் தொலைபேசி

## வரலாறு

விண்டோசு செல்லிடத் தொலைபேசியானது மைக்ரோசாப்ட் விண்டோசு சி இ வரைபட பயனர் வடிவமைப்பினை அடிப்படையாகக் கொண்டது. இது முதன் முதலில் பைக்கணினி 2000 என்ற பெயரில் வெளியானது. இதன் அடிப்படை செயலிகளானது செயலி நிரலாக்க இடைமுகத்தின் மூலம் மேம்படுத்தப்பட்டது. இதன் வடிவமைப்பு மற்றும் வசதிகள் ஆகியவை மேசைக் கணினி போன்றே வடிவமைக்கப்பட்டது.  
துவக்கத்தில் வெளிவந்த விண்டோசு செல்லிடத் தொலைபேசிகள் எழுத்தாணியுடன் வந்தது. தேவையான கட்டளைகளை எழுத்தாணி கொண்டு திரையினைத் தட்டுவதன் மூலம் பயன்படுத்தலாம்.
# விண்டோசு செல்லிடத் தொலைபேசி

## விண்டோசு செல்லிடத் தொலைபேசி- 2003

விண்டோசு செல்லிடத் தொலைபேசி- 2003 இன் குறிப்பெயர் **ஓசோன்.** இது சூன் 23, 2003 ஆம் ஆண்டில் வெளிவந்தது. இது விண்டோசு உட்பொறி அமைப்பு 4 ஐ அடிப்படையாகக் கொண்டது. இது நான்கு பதிப்புகளில் வந்தது  
விண்டோசு செல்லிடத் தொலைபேசி 2003 - பைக் கணிப்பொறி முனைமப் பதிப்பு, விண்டோசு செல்லிடத் தொலைபேசி 2003 - பைக் கணிப்பொறி தொழில் முறை பதிப்பு, விண்டோசு செல்லிடத் தொலைபேசி 2003 - திறன்பேசிகளுக்கானது. மற்றும் விண்டோசு செல்லிடத் தொலைபேசி 2003 - பைக் கணிப்பொறி செல்லிடத் தொலைபேசி பதிப்பு.
# விண்டோசு செல்லிடத் தொலைபேசி

## விண்டோசு 5

விண்டோசு செல்லிடத் தொலைபேசி 5.0 வின் குறிப்பெயரானது **மகினற்றோ** (மேக்னட்டோ) ஆகும்.இது 2000 ஆம் ஆண்டில் வெளியானது. இது விண்டோசு உட்பொறி அமைப்பு 5 ஐ அடிப்படையாகக் கொண்டது.  
விண்டோசு செல்லிடத் தொலைபேசி 5 ஆனது மைக்ரோசாப்ட் ஆபிஸ் நகர்பேசி பதிப்புடன் வந்தது. இதில் உள்ள எக்செல் நகர்பேசி பதிப்பில் வரைபடம் வரையக்கூடிய வசதிகளைக் கொண்டிருந்தது. மேலும் மைக்ரோசாப்ட் வேர்டு நகர்பேசி பதிப்பானது வரிசைப் பட்டியல் உள்ளீடு செய்யும் வசதிகளைக் கொண்டிருந்தது. மேலும் விண்டோசு மீடியா பிளேயர், மேம்படுத்தப்பட்ட புளூடூத், குவர்ட்டி விசைப்பலகை ஆகியவற்றைக் கொண்டிருந்தது.
# தென்காசி சந்திப்பு தொடருந்து நிலையம்

**தென்காசி சந்திப்பு தொடருந்து நிலையம்** (*Tenkasi railway station*, நிலைய குறியீடு:*TSI*), இந்தியாவின், தமிழ்நாடு மாநிலத்தில், தென்காசி நகரில் உள்ள ஒரு தொடருந்து நிலையம் ஆகும். இது தெற்கு ரயில்வே மண்டலத்தின் ஒரு பகுதியான மதுரை தொடருந்து பிரிவு நிர்வாகத்தின் கீழ் வருகிறது.
# தென்காசி சந்திப்பு தொடருந்து நிலையம்

## இடம் மற்றும் அமைப்பு

இந்த தொடருந்து நிலையம் தென்காசி நகரில் இரயில்வே நிலையச் சாலையின் மீது அமைந்துள்ளது. இதன் அருகில் தென்காசி நகரின் பேருந்து நிலையம் உள்ளது. இதனருகில் தொலைவில் திருவனந்தபுரம் விமான நிலையம் அமைந்துள்ளது.
# தென்காசி சந்திப்பு தொடருந்து நிலையம்

## இணைப்புகள்

இந்த நிலையம் ஒரு மைய புள்ளியாக சென்னை, மதுரை சந்திப்பு, திருநெல்வேலி சந்திப்பு தொடருந்து நிலையம், கோயம்புத்தூர் சந்தி, இராமேஸ்வரம் போன்றவற்றினை இணைக்கிறது.  
- வடக்கு நோக்கி செல்லும் அகலப் பாதை – இராஜபாளையம் வழியாக விருதுநகர் சந்திப்பு.
- கிழக்கு நோக்கி செல்லும் அகலப் பாதை – அம்பாசமுத்திரம் வழியாக திருநெல்வேலி சந்திப்பு.
- மேற்கு நோக்கி செல்லும் அகலப் பாதை – புனலூர் வழியாக கொல்லம் சந்திப்பு.
# தென்காசி சந்திப்பு தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 75 நிலையங்களில் இதுவும் ஒன்றாகும். மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் மதுரை தொடருந்து கோட்டத்தில் தென்காசி ரயில் நிலையத்தை புதுப்பிக்கும் பணிக்கு 17 கோடி ரூபாய் ஒதுக்கப்பட்டுள்ளது.
# தென்காசி சந்திப்பு தொடருந்து நிலையம்

## தென்காசி சந்திப்பு வழியாக செல்லும் தொடருந்துகள்

**பயணிகள் தொடருந்து**  
கீழ்கண்ட பயணிகள் தொடருந்து கொரானா பெருந்தெற்று காரணமாக 22.மார்ச் 2020 அன்று முதல் தற்காலிகமாக நிறுத்தப்பட்டது.  
- 56732/56731 - செங்கோட்டை - மதுரை சந்திப்பு. - செங்கோட்டை பயணிகள் தொடருந்து (தினசரி)
- 56734/56733 - செங்கோட்டை - மதுரை சந்திப்பு - செங்கோட்டை பயணிகள் தொடருந்து (தினசரி)
- 56735/56736 - செங்கோட்டை - மதுரை சந்திப்பு - செங்கோட்டை பயணிகள் தொடருந்து (தினசரி)
- 56796/56797 - செங்கோட்டை - திருநெல்வேலி சந்திப்பு - செங்கோட்டை பயணிகள் தொடருந்து (தினசரி)
- 56798/56799 - செங்கோட்டை - திருநெல்வேலி சந்திப்பு - செங்கோட்டை பயணிகள் தொடருந்து (தினசரி)
- 56800/56801 - செங்கோட்டை - திருநெல்வேலி சந்திப்பு - செங்கோட்டை பயணிகள் தொடருந்து (தினசரி)
- 56802/56803 - செங்கோட்டை - திருநெல்வேலி சந்திப்பு - செங்கோட்டை பயணிகள் தொடருந்து (தினசரி)  
**விரைவு /அதிவிரைவு பயணிகள் தொடருந்து **
- 16101/16102 - கொல்லம் சந்திப்பு - தென்காசி சந்திப்பு - சென்னை எழும்பூர் - தென்காசி சந்திப்பு - கொல்லம் சந்திப்பு கொல்லம் விரைவு வண்டி (தினசரி)
- 20681 - சென்னை எழும்பூர் - தென்காசி சந்திப்பு - செங்கோட்டை சிலம்பு அதி விரைவு வண்டி (ஞாயிறு வியாழன் சனி நாட்கள் மட்டும் )
- 20682 - செங்கோட்டை - தென்காசி சந்திப்பு - சென்னை எழும்பூர் சிலம்பு அதி விரைவு வண்டி (ஞாயிறு வியாழன் சனி நாட்கள் மட்டும் )
- 12661/12662 - செங்கோட்டை - தென்காசி சந்திப்பு - சென்னை எழும்பூர் - தென்காசி சந்திப்பு - செங்கோட்டை பொதிகை அதிவிரைவு வண்டி (தினசரி)
- 16791/16792 - திருநெல்வேலி சந்திப்பு - தென்காசி சந்திப்பு - பாலக்காடு சந்திப்பு - தென்காசி சந்திப்பு - திருநெல்வேலி சந்திப்பு செல்லும் பாலருவி விரைவு வண்டி
- 16848/16847 - செங்கோட்டை - தென்காசி சந்திப்பு - மயிலாடுதுறை சந்திப்பு - தென்காசி சந்திப்பு - செங்கோட்டை விரைவு தொடருந்து (தினசரி)
- 20683 - தாம்பரம் - தென்காசி சந்திப்பு - செங்கோட்டை அதிவிரைவு தொடருந்து (திங்கள் மட்டும்)
- 20684 - செங்கோட்டை - தென்காசி சந்திப்பு - தாம்பரம் அதிவிரைவு தொடருந்து (திங்கள் மட்டும்)
**சிறப்பு விரைவு /அதிவிரைவு பயணிகள் தொடருந்து **
- 06003 - திருநெல்வேலி சந்திப்பு - தென்காசி சந்திப்பு - தாம்பரம் விரைவு வண்டி (ஞாயிறு மட்டும்)
- 06004 - தாம்பரம் - தென்காசி சந்திப்பு - திருநெல்வேலி சந்திப்பு விரைவு வண்டி (செவ்வாய் மட்டும்)
- 06030 - திருநெல்வேலி சந்திப்பு - தென்காசி சந்திப்பு - மேட்டுப்பாளையம் விரைவு வண்டி (வியாழன் மட்டும்)
- 06029 - மேட்டுப்பாளையம் - தென்காசி சந்திப்பு - திருநெல்வேலி சந்திப்பு விரைவு வண்டி (சனி மட்டும்)
- 06036 - வேளாங்கன்னி - தென்காசி சந்திப்பு - எர்ணாக்குளம் விரைவு வண்டி (திங்கள் மட்டும்)
- 06035 - எர்ணாக்குளம் சந்திப்பு - தென்காசி சந்திப்பு - வேளாங்கன்னி விரைவு வண்டி (சனி மட்டும்)
- 06503/06504/06664/06663 - செங்கோட்டை - மதுரை சந்திப்பு -செங்கோட்டை விரைவு வண்டி (தினசரி)
- 06685/06686/06657/06682/06681/06658/06687/06684 - திருநெல்வேலி சந்திப்பு - செங்கோட்டை- திருநெல்வேலி சந்திப்பு விரைவு வண்டி (தினசரி)
# தென்காசி சந்திப்பு தொடருந்து நிலையம்

## தென்காசியிலிருந்து செல்லும் இருப்புப் பாதைகள்

| 1 | சென்னை எழும்பூர் | இராஜபாளையம், சிவகாசி, விருதுநகர் சந்திப்பு, மதுரை சந்திப்பு | அகலப்பாதை | ஆம் |
| --- | --- | --- | --- | --- |
# தென்காசி சந்திப்பு தொடருந்து நிலையம்

## தென்காசி நகர எல்லைக்குட்பட்ட தொடருந்து நிலையங்கள்

| தொடருந்து நிலையம் | குறியீடு | கி.மீ |
| --- | --- | --- |
# பியேத்ரிசு தின்சுலே

**பியேத்ரிசு முறியல் கில் தின்சுலே** *(Beatrice Muriel Hill Tinsley)* (27 ஜனவரி 1941 – 23 மார்ச்சு 1981) ஒரு பிரித்தானியாவில் பிறந்த நியூசிலாந்து வானியலாளரும் அண்டவியலாளரும் ஆவார். இவரது ஆய்வு பால்வெளியின் தோற்றம், படிமலர்ச்சி, இறப்பு குறித்த வானியல் புரிதலுக்கு அடிப்படை பங்களிப்புகளைச் செய்தது.
# பியேத்ரிசு தின்சுலே

## வாழ்க்கை

பியேத்ரிசு தின்சுலே இங்கிலாந்து செசுட்டரில் 1941 இல் ழீனுக்கும் எடுவர்டு கில்லுக்கும் மூன்றாம் மகளாகப் பிறந்தார். இவரது குடும்பம் இரண்டாம் உலகப் போருக்குப் பிறகு நியூசிலாந்துக்கு இடம்பெயர்ந்து முதலில் கிறித்துசர்ச்சிலும் பின் நெடுங்காலத்துக்கு நியூ பிளைமவுத்திலும் தன் தந்தையார் பாதிரியாராக இருந்த இடங்களில் வாழ்ந்துவந்தது. இவஎ நியூசிலாந்து அரசியல்வாதியும் பாதிரியாரும் அறமீட்புப் போராளியாகவும் இருந்துள்ளார். இவர் 1953 முதல்1956 வரை மேயரானார்.
# பியேத்ரிசு தின்சுலே

## கல்வி

தின்சுலே 1962 இல் கேன்டர்பரி பல்கலைக்கழகத்தில் அறிவியல் பட்டப்படிப்பை முடித்தார்.கிறித்துசர்ச்சில் படிக்கும்போதே இவர் பல்கலைக்கழக இயற்பியலாளரும் தன்வகுப்பு மாணவருமான பிறையான் தின்சுலேவை மணந்தார். இவர் தான் பல்கலைக்கழகத்தில் வேலை செய்வதைத் தவிர்க்கவே அங்கு ஏற்கெனவே வேலை செய்துவந்த அவரை மணந்தார். இவர்கள் 1963 இல் ஐக்கிய இராச்சிய டெக்சாசில் இருந்த டெல்லாசுக்கு புலம்பெயர்ந்தனர். அங்கு பிறையான் தென்மேற்கு உயராய்வு மையத்தால் (இப்போது டெக்சாசு பலகலைக்கழகம், டெல்லாசு)பணிக்கு அமர்த்தப்பட்டார். என்றாலும், தின்சுலேவுக்கு அந்த இடச்சூழல் வெறுப்புதருவதாக அமைந்தது. ஒருமுறை பலத்தினருக்கு தேநீர் ஓம்புவதில் முரண்பாடு மூண்டது.  
இவரது பெருமளவில் மதித்து ஏற்பட்டிருந்தாலும் இவருக்கான நிலையான கல்விப் பதவி கிடைக்கவிலை. இவர் தன்வாழ்வில் வீடு, இருவகை வாழ்க்கைத் தொழிகலோடு மல்லுக்கு நிற்க நேர்ந்து 1974 இல் இவர், தன் கணவரையும் தத்தெடுத்த இருகுழந்தைகலையும் துறந்து யேல் பல்கலைக்கழகத்தில் உதவிப் பேராசிரியர் பதவியில் சேரவேண்டி நேர்ந்தது. இவர் யேல் பல்கலைக்கழகத்தில் தான் கரும்புற்றால் தாக்கப்பட்டு 1981 இல் இறக்கும்வரை பணிபுரிந்தார்ரிவர் வளாகக் க்ல்லறைத் தோட்டத்தில் அடக்கம் செய்யப்பட்டார்.
# பியேத்ரிசு தின்சுலே

## தொழில்முறைச் செயல்பாடுகள்

விண்மீன்களின் அகவை முதிர்வையும் அதனால் கட்புலப் பால்வெளிகளின் தரங்குறைதலையும் பற்றிய கோட்பாட்டு ஆய்வுகளை முடித்தார். மேலும், இவர் அண்டம் மூடுண்டதா திறந்துள்ளதா எனும் அண்டப் படிம அடிப்படை ஆய்விலும் இணைந்து செயல்பட்டார். இவரது பால்வெளிப் படிமங்கள் முதனிலைப் பால்வெளிகளின் தொடக்கநிலைக் காட்சியின் முதல் தோராயத்தை வெளிப்படுத்தின.  
இவர் 1974 இல் இவரது பால்வெளிப் படிமலர்ச்சி ஆய்வுக்காக, அமெரிக்க வானியல் கழகம் வானியலுக்கான ஆன்னி ஜம்ப் கெனான் விருதை வழங்கியது. விருது வழங்கல் மேற்கோள் " ஒரு பெண் முதுமுனைவர் ஆய்வாளரின் ஆய்வுக்கும் எதிர் கால ஆய்வுக்கு அவருக்குள்ள வல்லமைக்கும் வழங்கப்படுகிறது" எனக் கூறுகிறது.  
தின்சுலே யேல் பல்கலைக்கழக இரிச்சர்டு இலார்சனுடன் இணைந்து 'பால்வெளிகள், உடுக்கண விண்மீன்திரள்களின் படிமலர்ச்சி' எனும் பொருண்மையில் ஒரு கருத்தரங்கை ஒருங்கமைத்தார்.  
இவர் 1978 ஆம் ஆண்டு தொடங்கிய குறுகிய காலத்துக்குள் யேல் பல்கலைக்கழக முதல் பெண் வானியல் பேராசிரியரானார். இவர் தன் இறப்புக்குப் பத்து நாட்களுக்கு முன்பு வானியற்பியல் இதழுக்கு அனுப்பிய ஆய்வுக் கட்டுரை திருத்தம் ஏதுமின்றி அவர் இறந்த பின்னர், நவம்பரில் வெளியிடப்பட்டது.
# பியேத்ரிசு தின்சுலே

## இறப்பு

தின்சுலே கரும்புற்றால் 1981 மார்ச்சு 23 அன்று தன் 40 ஆம் அகவையில் இறந்தார். இதுவே ஒரு பெண் அறிவியலாள்ரை மதிக்க இக்கழகம் ஏற்படுத்திய மிக உயர்ந்த பரிசாகும். இபாசுக்கு அவர் வாழும் நாடோ, குடியுறிமையோ ஏதும் கருதப்படமாட்டாது. .  
நியூசிலாந்து புவிப்பரப்பியல் வாரியம் 2010 திசம்பரில் பியோர்லாந்து கெப்ளர் மலையை(முன்பு யோகான்னசு கெப்ளரின் நினைவாகப் பெய்ர் சூட்டப்பட்ட மலை) தின்சுலே மலை எனப் பெயர் மாற்றி இவரைப் போற்றியது.  
நியூசிலாந்து அரசு வானியல் கழகம் பியேத்ரிசு கில் தின்சுலே விரிவுரைகளை 2012 இல் நிறுவியது..
# பியேத்ரிசு தின்சுலே

## வெளியீடுகள்

- "An accelerating universe" 1975, Nature 257, 454 – 457 (9 October 1975); doi:10.1038/257454a0
- *Correlation of the Dark Mass in Galaxies with Hubble type*, 1981, Royal Astronomical Society, Monthly Notices, vol. 194, p.&nbsp;63–75
- *Relations between Nucleosynthesis Rates and the Metal Abundance*, 1980, Astronomy and Astrophysics, vol. 89, no. 1–2, p.&nbsp;246–248
- *Stellar Lifetimes and Abundance Ratios in Chemical Evolution*, 1979, Astrophysical Journal, Part 1, vol. 229, p.&nbsp;1046–1056
- *Colors as Indicators of the Presence of Spiral and Elliptical Components in N Galaxies*, 1977, Publications of the Astronomical Society of the Pacific, vol. 89, p.&nbsp;245–250
- *Surface Brightness Parameters as Tests of Galactic Evolution*, 1976, Astrophysical Journal, vol. 209, p.&nbsp;L7–L9
- *The Color-Redshift Relation for Giant Elliptical Galaxies*, 1971, Astrophysics and Space Science, Vol. 12, p.&nbsp;394
# Module:Routemap

local i18n = {
errors = {
["parameter-missing"] = "Missing parameter!",
["collapsible-block-not-closed"] = "Collapsible section not closed properly!",
["collapsible-block-not-open"] = "Missing start-Collapsible markup!",
["collapsible-block-empty"] = "Collapsible section must not be empty!",
["collapsible-block-no-first-row"] = "Invalid first row of collapsible section!",
["collapsible-block-no-replacement"] = "Invalid collapsible replacement row!",
["colspan-less-rows-than-set"] = "Invalid colspan set!",
},
["error-categories"] = {
default = '',
["text-images"] = '',
["separate-navbar"] = '',
["missing-text-values"] = '',
["br-tags"] = '',
["srws"] = '',
["rmr-error"] = ''
},
text = {
navbar_mini = false, -- for navbar pos 2 only
navbar_text = 'இந்த விளக்கப்படம்:', -- for navbar pos 2 only
legend_text = 'Legend',
legend = {
default = '[[Template:Railway line legend',
track = '[[Template:Railway track legend',
bus = '[[Template:Bus route legend',
road = '[[Template:Roads legend',
canal = '[[Template:Waterways legend',
water = '[[Template:Waterways legend',
waterway = '[[Template:Waterways legend',
foot = '[[Template:Trails legend',
footpath = '[[Template:Trails legend',
walkway = '[[Template:Trails legend'
}
},
html = {
["cell-icon-fmt"] = '<div>%s</div>',
["cell-overlapicon-fmt"] = '<div></div>',
["cell-icon-fmt-with-overlap"] = '<div><div>%s</div><div%s>%s</div></div>',
["cell-text-fmt"] = '<div><div%s title="%s">%s%s%s%s%s%s</div></div>',
["cell-overlaptext-fmt"] = '<div><div%s title="%s">%s%s%s%s%s</div></div>',
["cell-text-fmt-with-overlap"] = '<div><div>%s</div><div><div%s title="%s">%s%s%s%s%s%s</div></div></div>',
["cell-empty-fmt"] = '<div>%s</div>',
["cell-empty-fmt-with-overlap"] = '<div><div>%s</div><div>%s</div></div>',  
["cell-filler-fmt"] = '<div><div></div></div>',
["cell-filler-empty-fmt"] = '<div></div>',  
["row-linfo4-fmt"] = '\
||<div>%s</div>',-- parameters:linfo4-width, linfo4
["row-linfo3-fmt"] = '<div>%s</div> ',
["row-rinfo3-fmt"] = ' <div>%s</div>',
["row-rinfo4-fmt"] = '\
||<div>%s</div>',-- parameters:rinfo4-width, rinfo4  
["row-general-fmt"] = '\
|- %s\
||%s\
|%s|<div>%s</div>\
||%s\
|%s|<div>%s</div>\
||%s%s',-- parameters: linfo4-fmt, colspan-, linfo3+2-width, linfo3+2, linfo1-pad, linfo1-width, linfo1, bg, cells, rinfo1-pad, rinfo1-width, rinfo1, colspan-, rinfo2+3-width, rinfo2+3, rinfo4-fmt  
["row-collapsible-begin-fmt"] = '\
|-\
||\
["row-collapsible--button-width"] = '',-- is the minimal width for [развернуть] / [свернуть] button at 90%. Use for [expand] / [collapse]
["row-collapsible--rinfo2+3+4-fmt"] = '\
["row-collapsible--button-fmt"] = '\n| |',--parameters: -button-width, rinfo4-width  
["row-collapsible-replace-begin-fmt"] = '\
|-\
||<div>\
# கிடாரி (2016 திரைப்படம்)

**கிடாரி** (Kidaari), பிரசாத் முருகேசன் இயக்கத்தில், சசிகுமாரின் தயாரிப்பில் வெளியாகியுள்ள தமிழ் திரைப்படம். இத்திரைப்படத்தில் சசிகுமார், நிகிதா விமல் ஆகியோர் முதன்மைப் பாத்திரங்களிலும் நெப்போலியன், சுஜா வருணி ஆகியோர் துணைப்பாத்திரங்களிலும் நடித்துள்ளனர். இத்திரைப்படம் எஸ். ஆர். கதிரின் ஒளிப்பதிவிலும், தர்புகா சிவாவின் இசையிலும், பிரவின் ஆண்டனியின் படத்தொகுப்பிலும் உருவாகியுள்ளது. இப்படம் 02 செப்தம்பர் 2016இல் வெளியானது.
# கிடாரி (2016 திரைப்படம்)

## நடிப்பு

- சசிகுமார் - கிடாரியாக
- நிகிதா விமல் - செம்பா
- சூரி
- நெப்போலியன் - கோட்டூர் துரையாக
- வேலா இராமமூர்த்தி - கொம்பையா பாண்டியன்
- வசுமித்ர - கொம்பையா பாண்டியனின் மகன்
- மு. இராம்ஸ்
- ஓ.ஏ.கே சுந்தர்- புலிக்குத்திப் பாண்டியன்
- இராம் - ஆனந்த் வேலங்கார்
- ஹரீஸ் பேரதி
- கே. என். காலை
- தெனாலி (திண்டுக்கல் தென்றல்)
- சுஜா வருணி - லோகநாயகி
- சுபா மோகன்
- நாடோடிகள் கோபால்- புலிக்குத்திப் பாண்டியனின் சகோதரர்
# கிடாரி (2016 திரைப்படம்)

## கதை

ஊரில் பெரிய தலக்கட்டைச்சார்ந்தவர், உள்ளூர் கொம்பையா பாண்டியன் (வேல இராமமூர்த்தி) கொம்பையா பாண்டியனின் அடியாள் கிடாரி (சசிகுமார்). கொம்பையா பாண்டியன் கழுத்தில் ஒருநாள் குத்துப்பட்டுக் கிடக்கிறார். உயிருக்குப் போராடும் அவரைக் குத்தியது யார்? என்னும் திருப்பத்தோடு கதை தொடங்குகிறது. ஒவ்வொரு கதைப்பாத்திரத்தின் மேலும் ஐயம் எழுகின்றது. கொம்பையா பாண்டியன் குத்தியவனை கிடாரி கண்டுபிடித்தாரா? இல்லையா என்பதே படத்தின் கதை.
# கிடாரி (2016 திரைப்படம்)

## படப்பணிகள்

பிரசாத் முருகேசன் இயக்கும் இப்படத்தின் படப்பணிகளை சசிக்குமார் மார்ச்சு 2016 இல் சென்னையில் தொடங்கினார். இப்படத்தின் தலைப்பினை இயக்குநர் சமுத்திர்கனியிடம் இருந்து சசிகுமார் பெற்றார். இப்படத்தின் படப்பிடிப்பு மே 2016இல் 62 நாட்கள் படப்பிடிப்புடன் நிறைவடைந்ததாகவும், படம் இறுதிக்கட்டத்திற்கு சென்றுள்ளதாகவும் இப்படத்தின் தயாரிப்பாளர் அறிவித்தார்
# கிடாரி (2016 திரைப்படம்)

## இசை

இத்திரைப்படத்திற்கு தர்புகா சிவா இசையமைத்துள்ளார்.
# இரண்டாம் பௌத்த சங்கம்

**இரண்டாம் பௌத்த சங்கம்** (**Second Buddhist council**) கௌதம புத்தர் பரிநிர்வாணம் அடைந்த பின்னர் கிமு 334ல், இந்தியாவின் பிகார் மாநிலத்தின், பண்டைய வைசாலி நகரத்தில் நடைபெற்றது.  
முதிய மற்றும் இளைய பிக்குகளிடையே ஏற்பட்ட கருத்துப் பிணக்குகளை தீர்த்து வைக்க இரண்டாம் பௌத்த சங்கம், கிமு 334ல் கூட்டப்பட்டது.  
இரண்டாம் பௌத்த சங்கக் கூட்டத்தில், திரிபிடகத்தின் ஒன்றான வினயபிடகத்தில் காலத்திற்கு ஏற்ப மாற்றம் செய்ய, சீர்திருத்த கருத்துக்கள் கொண்டிருந்த முதியவர்களான **ஸ்தவவீரா நிக்காய** பௌத்த சங்க பிக்குகள் வலியுறுத்தினர். ஆனால் சமய அடிப்படைவாதக் கருத்துக் கொண்ட பெரும்பான்மையான இளையவர்களான **மகாசங்கிகா** குழுவினர் இதனை ஏற்கவில்லை. எனவே முதிய **ஸ்தவவீரா நிக்காய** பௌத்த சங்கத்தினர் தனியாக பிரிந்து சென்றனர்.
# இரண்டாம் பௌத்த சங்கம்

## தேரவாத பௌத்தர்களின் கணிப்பு

தேரவாத பௌத்தர்களின் கூற்றுப்படி, இரண்டாம் பௌத்த சங்கத்தில், பின்வரும் 10 கருத்துகளில் பிணக்குகள் தோன்றியதாக கூறுகிறது. அவைகள்  
1. பிக்குகள் தம்மிடத்தில் உப்பைச் சேமித்து வைத்துக் கொள்தல்.
1. நண்பகலுக்குப் பின்னர் உணவு உண்பது குறித்து.
1. ஒரு முறை ஒரு கிராமத்தில் பிச்சை உணவு வாங்கி உண்ட பின்னர், மீண்டும் உணவிற்காக பிச்சை எடுக்கச் செல்லுதல் குறித்து.
1. ஒரே இடத்தில் குழுமியுள்ள பிக்குகளுடன் இணைந்து உபவாச சடங்கினை மேற்கொள்தல்.
1. சங்கத்தின் கூட்டம் முழுமையடையாத நிலையில் அதிகாரபூர்வமான நடவடிக்கைகளை மேற்கொள்தல்.
1. ஒரு பௌத்த சங்க குருவால் பயிற்றுவிக்கப்பட்ட ஒரு பயிற்சியை பிக்குகள் தொடர்வது குறித்து.
1. மதிய உணவிற்குப் பின்னர் புளித்த பால், தயிர் அல்லது மோர் அருந்துவது குறித்து.
1. ஒரு பானம் புளிப்பதற்கு முன்பு அருந்துவது குறித்து. (எடுத்துக்காட்டு: பதநீர் புளித்து கள்ளாக மாறிய பிறகு அதை அருந்துவது குறித்து)
1. சரியான அளவில் இல்லாத கம்பளி போர்வைகளை பயன்படுத்துவது குறித்து.
1. தங்கம் மற்றும் வெள்ளியால் செய்த பொருட்களை பயன்படுத்துவது குறித்து.  
இந்த பத்து விதிகளில், பிக்குகள், மக்களிடமிருந்து தங்கம் மற்றும் வெள்ளி நாணயங்களை யாசகம் (பிட்சை) பெறுவது குறித்து அதிக கருத்து வேறுபாடுகள் தோன்றியது.  
இரண்டாம் பௌத்த சங்கத்தின் ஒருமித்த கருத்துக்களின் அடிப்படையில், பிக்குகளின் நடத்தைகள் குறித்தான விநயபிடக விதிமுறைகளில் எவ்வித மாற்றங்களும் செய்யவில்லை. மேலும் பத்துக் கட்டளை மீறும் பிக்குகளுக்கு எதிராக நடவடிக்கைகள் எடுக்கப்பட்டது.
# இரண்டாம் பௌத்த சங்கம்

## இதனையும் காண்க

- பௌத்த சங்கம்
- முதல் புத்த மாநாடு
- மூன்றாம் பௌத்த சங்கம்
- நான்காம் பௌத்த சங்கம்
- ஐந்தாம் பௌத்த சங்கம்
- ஆறாம் பௌத்த சங்கம்
# மாம் (திரைப்படம்)

**மாம்** (*Mom*); இது 2017 ஆம் ஆண்டில் வெளிவந்த, அறிமுக இயக்குனரான இரவி உத்யவார் இயக்கிய, இந்திய குற்றவியல் சார்ந்த திகில் திரைப்படமாகும். போனி கபூர், சுனில் மன்சந்தா, முகேஷ் தல்ரேஜா, நரேஷ் அகர்வால், மற்றும் கௌதம் ஜெயின் தயாரித்த இத்திரைப்படத்தில், பட நாயகியாக ஸ்ரீதேவியும், விழிப்புடன் பழிவாங்கும் முதலாந்தார மகளாக, பாகிஸ்தானிய நடிகை சாஜல் அலியும் நடித்துள்ளார்கள். அக்ஷய் கன்னா மற்றும் நவாசுதீன் சித்திக் ஆகியோர் துணை நடிகர்களாக நடித்துள்ள இந்த படத்தில், ஏ. ஆர். ரகுமான் இசையமைத்து தயாரித்துள்ளார். மேலும் இத்திரைப்படத்தின் நாயகியான ஸ்ரீதேவியின் 300 ஆவது திரைப்படமாகவும், மற்றும் அவரது கடைசி திரைப்படமாகவும் இந்த **அம்மா** (*Mom*) திரைப்படம் அமைந்துள்ளது குறிப்பிடத்தக்கது. (*அதாவது பிப்ரவரி 24, 2018 ஸ்ரீதேவியின் இறப்பிற்கு முன் நடித்து வெளியான கடைசி திரைப்படம்*)  
2017 ஆம் ஆண்டு, சூலை 7 இல் நான்கு மொழிகளில் வெளியிடப்பட்ட இந்த திரைப்படம், திரைப்பட விமர்சகர்களிடமிருந்து நேர்மறையான விமர்சனங்களைப் பெற்றது. மேலும் இது, வணிக ரீதியாக வெற்றிகரமாக உலகளாவிய அளவில் 56 கோடி ரூபாய் வசூலித்தது. இந்தியாவின் ஒரு மிகப் பிரபலமான ஆங்கில மொழியின் அகன்ற தாள்களைக் கொண்ட நாளிதழான தி டைம்ஸ் ஆஃப் இந்தியா, இந்த திரைப்படத்தின் நாயகியாக நடித்த ஸ்ரீதேவியை, “இந்திய திரைப்படத்துறையின் உயர்ந்த பெண் பாதிரி என புகழாரம் சூட்டி பாராட்டியது. மேலும் ஆங்கிலத்தில் 63 ஆவது பிலிம்பேர் விருதுகள் நிகழ்வில், ஸ்ரீதேவிக்கு சிறந்த நடிகை மற்றும் சிறந்த நடிகைக்கான விமர்சகர் போன்ற விருதும், மேலும் சிறந்த துணை நடிகருக்கான பிலிம்பேர் விருது, சித்திக் உள்ளிட்டோர் என, இந்த திரைப்படத்திற்கு, மொத்தம் 6 பிலிம்பேர் விருதுகள் பரிந்துரைக்கப்பட்டது.
# மாம் (திரைப்படம்)

## கதை

உயிரியல் ஆசிரியரான தேவ்கி (ஸ்ரீதேவி) தனது மாணவர்களிடையே மிகவும் உற்சாகமானவர். தேவ்கி, பத்து வயது பெண் குழந்தைக்கு தாய் என்றாலும் தன் மூத்தாரின்(*கணவனுடைய தமையன்*) வயதுக்கு வந்த இளம் பெண்ணையும் தன் மூத்தக்குழந்தையாகவே பாவித்து வளர்க்கிறார். கூடவே அவர் படிக்கும் பள்ளியில் அவர் வகுப்பு ஆசிரியையாகவும் இருக்கும் தேவகி, அந்த வகுப்பில் தன் மகளிடம் அநாகரீகமாக நடந்து கொண்ட ஒரு மாணவனை கண்டிப்பதுடன் அவனது அலைபேசியையும் பிடுங்கி உடைத்தெறிகிறார். இதில் அவமானமாகும் அந்த மாணவன் தன் மூத்த சகாக்கள் மற்றும் சகோதரனுடன் இணைந்து தன் தோழிகளுடன் காதலர் தின இரவு நேர விருந்திற்கு வரும் தேவகியின் மூத்த மகளைக் காரில் கடத்தி குழு பாலியல் வல்லுறவு செய்து கொலை முயற்சியும் செய்து காரில் இருந்து தூக்கி எறிந்து விட்டு., சட்டத்தின் பிடியில் இருந்தும் தப்பிக்கின்றனர் . அவர்களுக்கு தேவகி, புகட்டும் பழிக்கு பழியும், பாடமும், அதன் மூலம் மகளுக்கு தன் தாய்மையை புரியவைக்கும் விதமுமே. "மாம்"
எனும் அம்மா திரைப்படத்தின் கதையாகும்.
# மாம் (திரைப்படம்)

## கதை

### கதைக்கரு

தனது கணவனுடைய தமையனின் மகளை பாலியல் பலாத்கரம் செய்த கும்பலை பழி வாங்கும் தாய் தான் " மாம் " திரைப்படத்தின் கருவாகும்.
# அம்மா மக்கள் முன்னேற்றக் கழகம்

**அம்மா மக்கள் முன்னேற்றக் கழகம்** (*Amma Makkal Munnettra Kazagam*, **அமமுக**) என்பது தமிழ்நாட்டில் செயல்படும் ஓர் அரசியல் கட்சியாகும். இது டி. டி. வி. தினகரனால், 2018 ஆம் ஆண்டு தொடங்கப்பட்டது. நவம்பர் 23, 2017 ஆம் ஆண்டு வி. கே. சசிகலா மற்றும் தினகரனிடம் இருந்து அதிமுக கட்சி மற்றும் இரட்டை இலைச் சின்னத்தை இந்திய தேர்தல் ஆணையம் பறித்துக்கொண்டது. இதனால் கட்சி மற்றும் சின்னம் இல்லாமல் ஆர். கே. நகர் தொகுதி இடைத்தேர்தலில் சுயேட்சையாக *குக்கர்* சின்னத்தில் போட்டியிட்டார்.
# அம்மா மக்கள் முன்னேற்றக் கழகம்

## அமைப்பின் பெயர்

மதுரை, மேலூரில் நடைபெற்ற பொதுக் கூட்டத்தில் தனது புதிய அமைப்பின் பெயா் மற்றும் அமைப்பின் கொடியை மார்ச்சு 15, 2018 அன்று அறிவித்தார். அந்தக் கூட்டத்தில் தன் அமைப்பின் பெயர் *அம்மா மக்கள் முன்னேற்றக் கழகம்* என்று அறிவித்தார்.
# அம்மா மக்கள் முன்னேற்றக் கழகம்

## கொடி

கறுப்பு, வெள்ளை, சிவப்பு நிற கொடியில் ஜெயலலிதாவின் படம் இடம் பெற்றுள்ளது. இரட்டை இலையையும், அதிமுகவையும் மீட்கும் வரை இந்த பெயரில் செயல்படுவோம் என்று டி. டி. தினகரன் தெரிவித்தார்.
# அம்மா மக்கள் முன்னேற்றக் கழகம்

## 2019 பாராளுமன்றத் தேர்தல்

2019 பாராளுமன்றத் தேர்தல் மற்றும் 22 சட்டமன்றத் தொகுதிகளுக்கான இடைத்தேர்தலின் போது உச்சநீதிமன்ற வழிகாட்டுதலின்படி, தேர்தல் ஆணையம் அம்மா மக்கள் முன்னேற்றக் கழகத்திற்கு பரிசுப்பெட்டி சின்னத்தைப் பொதுச்சின்னமாக வழங்கியது. இந்தக் கட்சியானது தேர்தல் ஆணையத்தில் பதிவு செய்யப்படாததால் இந்த அணிக்குப் பொதுவான சின்னம் வழங்கியபோதும், அவர்கள் சுயேச்சைகளாகவே கருதப்படுவர் எனவும் உச்சநீதிமன்றம் அறிவித்தது.
# அம்மா மக்கள் முன்னேற்றக் கழகம்

## போட்டியிட்ட தேர்தல்கள்

### இந்தியப் பொதுத் தேர்தல்கள்

**புதுச்சேரியில், இந்தியப் பொதுத் தேர்தல்கள்**  
| ஆண்டு | தேர்தல் | கட்சித் தலைவர் | வென்ற தொகுதிகள் | போட்டியிட்ட தொகுதிகள் | வாக்கு (%) | மாற்றம் | முடிவு | மொத்த வாக்குகள் |
| --- | --- | --- | --- | --- | --- | --- | --- | --- |
| 2019 | பொதுத் தேர்தல் 2019 | டி. டி. வி. தினகரன் | 1 | 0.49 | தோல்வி | 4,791 | } |  |  
**தமிழ்நாட்டில், இந்தியப் பொதுத் தேர்தல்கள்**  
| ஆண்டு | தேர்தல் | கட்சித் தலைவர் | வென்ற தொகுதிகள் | போட்டியிட்ட தொகுதிகள் | வாக்கு (%) | மாற்றம் | முடிவு | மொத்த வாக்குகள் |
| --- | --- | --- | --- | --- | --- | --- | --- | --- |
| 2019 | பொதுத் தேர்தல், 2019 | டி. டி. வி. தினகரன் | 38 | 5.38 | தோல்வி | 2,206,108 | } |  |
# அம்மா மக்கள் முன்னேற்றக் கழகம்

## போட்டியிட்ட தேர்தல்கள்

### மாநில சட்டமன்றத் தேர்தல்கள்

**தமிழ்நாடு சட்டமன்றத் தேர்தல்**  
| 2021 | 16வது | டி. டி. வி. தினகரன் | 165 | 2.35% | 1,085,985 | } |
| --- | --- | --- | --- | --- | --- | --- |
**புதுச்சேரி சட்டமன்றத் தேர்தல்**  
| 2021 | 15வது | டி. டி. வி. தினகரன் | 25 | 0.55% | 4,637 | } |
| --- | --- | --- | --- | --- | --- | --- |
# அம்மா மக்கள் முன்னேற்றக் கழகம்

## கட்சித் தலைவர்கள் பட்டியல்

### பொதுச் செயலாளர்கள்

| பதவி ஆரம்பம் | பதவி முடிவு | பதவியில் இருந்த நாட்கள் |
| --- | --- | --- |
# அம்மா மக்கள் முன்னேற்றக் கழகம்

## கட்சித் தலைவர்கள் பட்டியல்

### தலைவர்கள்

| பதவி ஆரம்பம் | பதவி முடிவு | பதவியில் இருந்த நாட்கள் |
| --- | --- | --- |
# காவேரி மருத்துவமனை

**காவேரி மருத்துவமனை** என்பது தமிழ்நாட்டின் திருச்சியைத் தலைமையிடமாகக் கொண்டு செயல்படும் ஒரு பல்நோக்கு மருத்துவமனை ஆகும்.
இந்நிறுவனத்தின் கிளைகள் சென்னை, சேலம், காரைக்குடி, ஒசூர் ஆகிய ஊர்களில் அமைந்துள்ளன. சென்னையில் ஆழ்வார்பேட்டை மற்றும் அண்ணாநகர் ஆகிய இரண்டு இடங்களில் கிளைகள் உள்ளன.
# காவேரி மருத்துவமனை

## விரிவான தகவல்

காவேரி மருத்துவமனை ஸ்ரீ காவேரி மெடிக்கல் கேர் என்ற பெயரில் 1997 ஆம் ஆண்டு மருத்துவர் எஸ். சந்திரகுமார் மற்றும் மருத்துவர் எஸ். மணிவண்ணன் ஆகியவர்களால் துவங்கப்பட்டது. இந்த மருத்துவமனை சென்னையில் ஆழ்வார்பேட்டை மற்றும் அண்ணா நகர் ஆகிய இடங்களில் செயல்படுகிறது.
# காவேரி மருத்துவமனை

## வரலாறு

- 1997 ஆம் ஆண்டு 30 படுக்கைகள் கொண்ட மருத்துவமனையாக காவேரி மெடிக்கல் செண்டர் திருச்சியில் துவங்கப்பட்டது.
- 2002 ஆம் ஆண்டு காவேரி மெடிக்கல் செண்டர் என்ற பெயர் காவேரி மருத்துவமனை என்று பெயர் மாற்றம் செய்யப்பட்டது.
- 2004 ஆம் ஆண்டு திருச்சியில் இருதய நோய்களுக்கு சிகிச்சையளிக்கும் முதல் மையத்தைத் துவங்கினார்கள்.
- 2008 ஆம் ஆண்டு திருச்சி மத்திய பேருந்து நிலையம் அருகே அமைந்துள்ள சீஹார்ஸ் மருத்துவமனை கையகப்படுத்தப்பட்டது.
- 2011 ஆம் ஆண்டு காவேரி மருத்துவமனை சென்னை ஆழ்வார்பேட்டையில் துவங்கப்பட்டது
# காவேரி மருத்துவமனை

## சிறப்பு மருத்துவங்கள்

இதயவியல், சிறுநீரகவியல், குழந்தைகள் மருத்துவம், இரையகக் குடலியவியல், நரம்பியல், முதுகெலும்பு அறுவை சிகிச்சை, மருந்தியல், எலும்பு நோயியல், வாஸ்குலர் அறுவை சிகிச்சை, மயக்க மருந்து, உட்சுரப்பியல், இண்டர்வென்ஷனல் ரேடியாலஜி, குழந்தை இருதயவியல், ஊடுகதிரியல், சிக்கலான கவனிப்பு, காது மூக்கு தொண்டை, தலை மற்றும் கழுத்து அறுவை சிகிச்சை, ஒட்டுறுப்பு அறுவை மருத்துவம், வாதவியல், மகப்பேறியல் மற்றும் பெண்ணோயியல், பல் & மாக்ஸில்லோஃபேஷியல், சைக்காலஜி, தோல் மருத்துவம், எலும்பியல் மற்றும் புல்மோனாலஜி போன்ற சிறப்பு மருத்துவங்கள் இங்கு உள்ளன.
# சார்லி அண்ட் த சாக்லேட் பேக்டரி (திரைப்படம்)

**சார்லி அண்ட் த சாக்லேட் பேக்டரி** 2005 ஆம் ஆண்டு வெளிவந்த ஆங்கிலத் திரைப்படமாகும். இது இசை மற்றும் நகைச்சுவைத் திரைப்படம் வகையைச் சார்ந்தத் திரைப்படம். இத்திரைப்படத்தின் இயக்குநர் டிம் பர்டன், எழுத்தாளர் ஜான் ஆகஸ்ட். இத்திரைப்படம் [[ரூவால் டால் எழுதி 1964 ஆம் ஆண்டு வெளியான *சார்லி அண்ட் த சாக்லேட் பேக்டரி* எனும் பிரித்தானிய நூலிலிருந்து எடுக்கப்பட்டத் திரைப்படமாகும். இந்த கதையை தமிழில் "சார்லியின் இனிப்புத் தொழிற்சாலைப் பயணம்" என்ற பெயரில் மொழிபெயர்த்தவர் பாஸ்கர் சக்தி. விகடன் பிரசுரம் இந்த நூலை வெளியிட்டுள்ளது. ஜானி டெப் *வில்லி வான்கா* என்னும் கதாபாத்திரத்தில் நடித்தார். ஃப்ரெட்டி ஹைமோர் *சார்லி பக்கெட்* என்னும் கதாபாத்திரத்தில் நடித்தார். வில்லி வான்காவின் ஐந்து தங்க கடவுச்சீட்டுகளை வெல்லும் ஐந்து குழந்தைகள் உலகின் மிக பிரம்மாண்டமான ஆச்சரியமூட்டும் வில்லி வான்காவின் சாக்லேட் தொழிற்சாலையை சுற்றி பார்ப்பதே இத்திரைப்படத்தின் கதை.  
ரூவால் டாலின் கதையை மய்யமாக வைத்து 1971 இல் வெளியான *வில்லி வான்கா அண்ட் த சாக்லேட் பேக்டரி* எனும் திரைப்படத்தின் மறுபதிப்பே இத்திரைப்படம் ஆகும். மறு உருவாக்கம் பற்றிய விவாதங்கள் 1991 இல் தொடங்கப்பட்டு வார்னர் புரோஸ். நிறுவனம் படத்திற்கு தேவையான இடத்தினையும் கலை அமைப்பினையும் செய்து தர முன்வந்தது. இயக்குநர் டிம் பர்டனுக்கு முன் மார்ட்டின் ஸ்கோர்செசி போன்ற பல இயக்குநர்களுடன் விவாதிக்கப்பட்டது. அதேபோல வில்லி வான்கா கதாபாத்திரத்திற்கும் நிக்கோலஸ் கேஜ், ஜிம் கேரி, பிராட் பிட், வில் சிமித், ஆடம் சேண்ட்லர் ஆகியோருடன் விவாதிக்கப்பட்டது. பின்னர் டிம் பர்டன் ஜானி டெபையும், டானி என்ஃமேனையும் முடிவு செய்தார். இத்திரைபடத்திற்கு நல்ல விமர்சனங்கள் கிடைத்ததுடன் மிகப் பெரிய வசூலையும் ஈட்டியது. உலகம் முழுவது மொத்தம் நாநூற்று எழுபத்தியைந்து அமெரிக்க டாலர்களை வசூல் செய்தது.
# சார்லி அண்ட் த சாக்லேட் பேக்டரி (திரைப்படம்)

## கதை

சார்லி பக்கெட் மிகவும் ஏழ்மையான நிலையில் இருந்த நல்ல சிறுவன். அவனது தாய் தந்தையருடனும் நான்கு வயதான அவனின் தாத்தா பாட்டியினுடனும் வசித்து வந்தான். அவன் தந்தை ஒரு பற்பசை உற்பத்தி செய்யும் தொழிற்சாலையில் வேலைப் பார்த்தார். அவரின் வருமானத்தை வைத்து குடும்பம் நடத்திக் கொண்டிருந்த வேளையில், தொழில்நுட்ப வளர்ச்சியால் அவர் வேலை இழந்தார். சார்லியின் தாத்தா ஜோ வில்லி வான்காவின் தொழிற்சாலையில் வேலை செய்து வந்தார். ஒரு நாள் வில்லி வான்கா அனைத்து தொழிளாலர்களையும் வேலையை விட்டு நீக்கினார். தொழிற்சாலையின் கதவுகள் வில்லி வான்காவைத் தவிர அனைவருக்கும் பூட்டப்பட்டது. ஆனல் சாக்லேட் உற்பத்தி மட்டும் வழக்கம் போல் நடைபெற்று வந்தது. வெளி உலகத்தினர் அனைவரும் மனிதர்கள் இல்லாமல் எவ்வாறு இவ்வளவு சாக்லேட்டுகள் தயாரிக்கப்படுகின்றன எனும் சந்தேகம் தொற்றிக் கொண்டது. இந்த சமயத்தில் வில்லி வான்கா அவரின் ஐந்து சாக்லேட் கட்டிகளில் தங்க கடவுச்சீட்டுகளை வைத்து விநியோகம் செய்கிறார். ஐந்து கடவுச்சீட்டுகளை பெறுவோருக்கும் வான்காவின் தொழிற்சாலையை பார்வையிட வாய்ப்பும், ஆயுட்காலம் முழுவதும் இலவச சாக்லேட் தரப்படும் எனவும் போட்டியை அறிவிக்கிறார். சார்லியுடன் சேர்த்து ஐவருக்கு தங்க கடவுச்சீட்டுகள் கிடைக்கின்றன. ஐவருடனும் குடும்ப உறுப்பினர் ஒருவர் வரலாம் என்பதால் சார்லியுடன் தாத்தா ஜோவும் தொழிற்சாலைக்கு வருகிறார். மிகப் பிரமாண்டமான சாக்லேட் தொழிற்சாலையில் *ஒம்பா லொம்பா* எனப்படும் குள்ள மனிதர்கள் வேலை செய்தனர். அதிகமான சாக்லேடை பார்த்து ஒவ்வொரு குழந்தைகளாக தன்னிலை மறந்து தொழிற்சாலையிலிருந்து தவறு செய்து வெளியேறுகின்றனர். இறுதி வரை இருக்கும் சார்லியை தனக்கு பிறகு தொழிற்சாலையை பார்த்துக் கொள்ளுமாறும், அதற்காக குடும்பத்தை விட்டு தன்னுடன் தங்கிக் கொள் என்றும் வில்லி வான்கா அழைப்பு விடுக்கிறார். குடும்பத்தை விட்டு வர முடியாது என மறுக்கும் சார்லியைப் பார்த்து குடும்ப உறவின் அருமையை வான்கா உணர்கிறார். பின் சார்லி குடும்பத்தில் ஒருவராகவே வில்லி வான்கா தன் வாழ்நாளை கடக்கின்றார்.
# சார்லி அண்ட் த சாக்லேட் பேக்டரி (திரைப்படம்)

## நடிகர்கள்

- ஜானி டெப் - வில்லி வான்கா
- பிளையர் டன்லப் - இளம் வயது வில்லி வான்கா
- ஃப்ரெட்டி ஹைமோர் - சார்லி பக்கெட்
- டேவிட் கெல்லி - ஜோ தாத்தா
- டீப் ராய் - ஓம்பா - லோம்பா
- அன்னாசோபியா ராப் - வயலட் பெகார்டி
- பிலிப் வெய்க்ரட்ஸ் - அகஸ்டஸ் குலூப்
- ஜூலியா வின்டர் - வெருகா சால்ட்
- ஜோர்டான் ஃப்ரை - மைக் டீவீ
- கெலனா போஹம் கார்டர் - திருமதி. பக்கெட்
- நோவா டெய்லர் - திரு. பக்கெட்
- மிஸ்ஸி பைல் - திருமதி பெகார்டி
- ஜேம்ஸ் பாக்ஸ் - திரு. சால்ட்
- ஆதாம் காட்லே - திரு. டீவீ
- ஃபிரேன்சிஸ்கா ட்ராஞ்சர் - திருமதி குலூப்
- கிரிஸ்டோபர் லீ - டாக்டர். வில்பர் வான்கா
- லிஸ் ஸிமித் - ஜார்ஜினா பாட்டி
- எலியன் எஸ்செல் - ஜோசபின் பாட்டி
- டேவிட் மோரிஸ் - ஜார்ஜ் தாத்தா
# சார்லி அண்ட் த சாக்லேட் பேக்டரி (திரைப்படம்)

## வெளியீடு மற்றும் வசூல்

இத்திரைப்படத்தின் வெள்ளோட்டமானது ஜூலை 10, 2005 அன்று சீனாவில் திரையிடப்பட்டது. இந்த நிகழ்வின் மொத்த வசூல் தொகையும் மேக் அ விஷ் எனும் அறக்கட்டளைக்கு அளிக்கப்பட்டது. அமெரிக்க நாட்டில் இத்திரைப்படம் ஜூலை 15, 2005 அன்று 3,770 திரையரங்குகளில் திரையிடப்பட்டது. . இத்திரைப்படம் 56,178,450 அமெரிக்க டாலர்களை முதல் வாரம் வசூல் செய்தது. இது 2005 ஆம் ஆண்டு வெளியான திரைப்படங்களில் முதல் வாரத்தின் வசூல் அடிப்படையில் ஐந்தாவது அதிகப்படியான வசூலாகும். தொடர்ந்து இரு வாரங்கள் இத்திரைப்படம் வசூலில் முதலிடத்திலேயே இருந்தது. அமெரிக்காவில் மட்டும் 206,459,076 அமெரிக்க டாலர்களும், வெளிநாடுகளில் 268,509,687 அமெரிக்க டாலர்களும் வசூல் செய்தது. மொத்தமாக உலகம் முழுவதுமிருந்து 474,968,763 அமெரிக்க டாலர்களை இத்திரைப்படம் வசூல் செய்தது.
# துயிலியா தெ மெல்லோ

**துயிலியா தெ மெல்லோ** *(Duília de Mello)* (பிறப்பு: 27 நவம்பர் 1963ரொரு பிரேசில் வானியலாளர் ஆவார். ரிவர் அமெரிக்க்க் கத்தோலிக்கப் பல்கலைக்கழகத்தில் பேராசிரியராக உள்ளார்ரிவர் நாசாவின் கோடார்டு விண்வெளி பறப்பு மையத்தில் ஆராய்ச்சி உதவியாளராகவும் உள்ளார். இவர் முதன்மையாக பால்வெளிகளைப் பற்றி ஆய்வு மேற்கொள்கிறார்.
# தெனிசு சுட்டீபன்சு

**தெனிசு சி. நட்டால் சுட்டீபன்சு** *(Denise C. Nuttall Stephens)* பிரிகாம் யங் பல்கலைக்கழக இயற்பியல், வானியல் துறையின் இயற்பியல், வானியல் கல்லூரியில் வானியல் இணைப்பேராசிரியர் ஆவார்.
# தெனிசு சுட்டீபன்சு

## கல்வியும் ஆய்வும்

இவர் 1996 இல் பிரிகாம் யங் பல்கலைக்கழகத்தில் இயற்பியலில் இளவல் பட்டம் பெற்றார். இவர் தன் முதுவர், முனைவர் பட்டங்களை வானியலில் நியூமெக்சிகோ அரசு பல்கலைக்கழகத்தில் பெற்றார். இவர் தன் முதுமுனைவர் பட்டத்தை விண்வெளித் தொலைநோக்கி அறிவியல் நிறுவனத்திலும் ஜான் ஆப்கிப்ன்சு பல்கலைக்கழகத்திலும் முடித்துள்ளார். இவர் 2007 இல் பிரிகாம் யங் பல்கலைக்கழகத்தில் புல உறுப்பினராகச் சேர்ந்தார். இவர் பழுப்புக் குறுமீன்களின் வளிமண்டலங்களை ஆய்வு செய்கிறார். இரும விண்மீன்களைத் தேடி வகைபடுத்துகிறார். மேலும் நெப்டியூன் கடப்பு வான்பொருள்களையும் தரை, விண்வெளித் தொலைநோக்கிகளைப் பயன்படுத்தி அகச்சிவப்புக் கதிர்த் தரவுகளையும் பதிவு செய்கிறார்.
# தெனிசு சுட்டீபன்சு

## சமூக ஈடுபாடு

இவர் பிரிகாம் யங் பல்கலைக்கழக வானியல் கழகத்தை ஒருங்கிணைக்கிறார். இவர் ஒவ்வோராண்டும் பொதுமக்களுக்கான வானியல் விழாவை நட்த்தி அதில் வானியலையும் இயற்பியலையும் சிறுவருக்கு விளையாட்டாக விளக்குகிறார். இவர் பிரிகாம் யங் பல்கலைக்கழக வளாகப் புல உறுப்பினர் கொடிக்கால்பந்து மகளிர் விளையாட்டுக் குழு தலைவர் ஆவார்.
# தெனிசு சுட்டீபன்சு

## சொந்த வாழ்க்கை

இவர் திருமணம் ஆனவர். இவருக்கு ஏழு குழந்தைகள் உண்டு..
# கானோ வரைபடம்

**கானோ வரைபடம்** (*Karnaugh map*) அல்லது **கே-வரைபடம்** (*K-map*)என்பதுபூலியஇயற்கணிதக்கோவைகளைச்சுருக்குவதற்கானஒருவழிமுறைஆகும். மொறிசு கானோ (Maurice Karnaugh) என்பவர் எடுவேடு வெயிட்சால் (Edward Veitch) 1952 இல் அறிமுகப்படுத்தப்பட்ட வெயிட்சு அட்டவணையை (Veitch chart) மெருகேற்றி, 1953 இல் கானோ வரைபடத்தை அறிமுகப்படுத்தினார்.
# கானோ வரைபடம்

## எடுத்துக்காட்டு

கானோ வரைபடங்கள், பூலியஇயற்கணிதச் சார்புகளைச் சுருக்குவதற்குப் பயன்படுத்தப்படுகின்றன. எடுத்துக்காட்டாக, பின்வரும் உண்மை அட்டவணையால் குறிக்கப்படும் பூலியச் சார்பைக் கருத்திற்கொள்க.  
**சார்பின் உண்மை அட்டவணை**  
| &nbsp; | *A* | *B* | *C* | *D* | </font> |
| --- | --- | --- | --- | --- | --- |
# பொன்ராம்

**பொன்ராம்** (பொன்ராம் பெருமாள்) தமிழ்த்திரைப்பட இயக்குநராகவும், திரைக்கதை எழுத்தாளராகவும் செயல்பட்டு வருகின்றார். இவர் வருத்தப்படாத வாலிபர் சங்கம் (2013), ரஜினி முருகன் (2016) ஆகி ய திரைப்படங்களை இயக்கியுள்ளார். தற்போது சீமராஜா என்னும் படத்தினை இயக்கி வருகின்றார்.
# பொன்ராம்

## திரைப்படப்பணிகள்

### 2001இல்

பொன்ராம் இயக்குநர் எஸ். ஏ. சந்திரசேகரிடம் உதவி இயக்குநராகப் பணியாற்றியுள்ளார். இவர் உதவி இயக்குநராகப் பணிபுரிந்து வெளியான முதல் படம் தோஸ்த் (2001).
# பொன்ராம்

## திரைப்படப்பணிகள்

### 2002இல்

இவர் இயக்குநர் மஜித் இயக்கிய தமிழன் (2002) திரைப்படத்தில் உதவி இயக்குநராகப் பணியாற்றியுள்ளார். இத்திரைப்படம் இவருக்கு திருப்புமுனையாக அமைந்தது. பிறகு இவர் எஸ். ஏ. சந்திரசேகரிடம் இயக்கிய முத்தம் (2002) திரைப்படத்தில் உதவி இயக்குநராகப் பணிபுரிந்துள்ளார்.
# பொன்ராம்

## திரைப்படப்பணிகள்

### 2009

மு. இராசேசு இயக்கிய சிவா மனசுல சக்தி (2009) என்னும் திரைப்படத்தில் இவர் இணை இயக்குநராகப் பணியாற்றியுள்ளார்.
# பொன்ராம்

## திரைப்படப்பணிகள்

### 2010

மு. இராசேசு இயக்கிய பாஸ் என்கிற பாஸ்கரன் (2010) என்னும் திரைப்படத்தில் இணை இயக்குநராகப் பணிபுரிந்துள்ளார்.
# பொன்ராம்

## திரைப்படப்பணிகள்

### 2012

மு. இராசேசு இயக்கிய ஒரு கல் ஒரு கண்ணாடி (2012) என்னும் திரைப்படத்தில் இணை இயக்குநராகப் பணிபுரிந்துள்ளார்.
# பொன்ராம்

## திரைப்படப்பணிகள்

### 2013

2013இல் இவர் சிவகார்த்திகேயன் கதைநாயகனாக வருத்தப்படாத வாலிபர் சங்கம் என்னும் படத்தினை இயக்கியுள்ளார். இவர் திரைத்துறைக்கு வந்ததில் இருந்து இயக்குநராக 12 ஆண்டுகள் ஆனது.
# பொன்ராம்

## திரைப்படப்பணிகள்

### 2016

இவர் 2016இல் இவர் சிவகார்த்திகேயன் கதைநாயனாக நடித்த ரஜினி முருகன் என்னும் திரைப்படத்தினை இயக்கியுள்ளார்.
# பொன்ராம்

## திரைப்படப்பணிகள்

### 2017-தற்போது வரை

பொன்ராம், 2017இல் சிவகார்த்திகேயன் கதைநாயனாக நடிக்கும் சீமராஜா)என்னும் திரைப்படத்தினை இயக்கி வருகின்றார்.
# பொன்ராம்

## திரைப்படப்பணிகள்

**திரைப்படபணித்தரவுகள்**  
| **உதவி இயக்குநர்** | **இணை இயக்குநர்** | **இயக்குநர்** |  |
| --- | --- | --- | --- |
| 2001 | தோஸ்த் | தமிழ் |  |
| 2002 | தமிழன் | தமிழ் |  |
| 2002 | முத்தம் | தமிழ் |  |
| 2007 | திருத்தம் | தமிழ் |  |
| 2009 | சிவா மனசுல சக்தி | தமிழ் |  |
| 2010 | பாஸ் என்கிற பாஸ்கரன் | தமிழ் |  |
| 2012 | ஒரு கல் ஒரு கண்ணாடி | தமிழ் |  |
| 2013 | வருத்தப்படாத வாலிபர் சங்கம் | தமிழ் |  |
| 2016 | ரஜினி முருகன் | தமிழ் |  |
| 2018 | சீமராஜா | தமிழ் | } |
# மூன்றாம் பௌத்த சங்கம்

தலைமையில் நடைபெற்ற மூன்றாவது பௌத்த சங்கக் கூட்டத்தில் அசோகர் உடனிருத்தல்]]  
**மூன்றாம் பௌத்த சங்கம்** (**Third Buddhist council**) கிமு 247ல் பாடலிபுத்திரம் அருகில், மௌரியப் பேரரசர் அசோகரின் ஆதரவில் மொகாலிபுத்த தீசர் தலைமையில் கூட்டப்பட்டதாக அறியப்படுகிறது. ஆனால் அசோகர் கல்வெட்டுக்கள் எதிலும் மூன்றாம் பௌத்த சங்கம் கூட்டப்பட்டதற்கான குறிப்புகள் இல்லை.  
இந்தியாவின் மைசூர், சௌராட்டிரம், மகாராட்டிரா, காஷ்மீரம் பகுதிகளிலிருந்தும் மற்றும் சிந்து, காந்தாரம், பாக்திரியா, சுவத், இமயமலை, இலங்கை, சீனா, மியான்மர், தாய்லாந்து, கிரேக்கம் போன்ற ஒன்பதிற்கும் மேற்பட்ட நாடுகளிலிருந்து பிக்குகள் மூன்றாம் பௌத்த சங்கத்தில் கலந்து கொண்டனர். மூன்றாம் பௌத்த சஙகத்தில் தேரவாத பௌத்த பிக்குகள் அதிகம் கலந்துகொண்டதாக அறியப்படுகிறது. மூன்றாம் பௌத்த சங்கத்தில் சர்வாஸ்திவாத பௌத்தர்கள் கலந்து கொண்டதாக குறிப்புகள் இல்லை.  
இரண்டாம் பௌத்த சங்கத்திற்குப் பின்னரும் பௌத்தச் சமயச் சடங்குகளில் கருத்து வேற்றுமை காரணமாக, குறிப்பாக அமாவாசை மற்றும் பௌர்ணமி அன்று பிக்குகள் நடத்தும் **உபசோதா** எனும் தியானச்சடங்கு குறித்து, பிக்குகளிடையே பல்வேறு குழப்பங்கள் நிலவியதால், பௌத்த குருமார்களிடையே பல தத்துவப்பள்ளிகள் (கருத்தியல் பிரிவுகள்) தோன்றியது. இந்த *உபசோதா* சடங்கில் சில மாற்றங்கள் கொண்டுவருதற்கு பல பௌத்த அறிஞர்களின் ஒப்புதல் பெறுவது கடினமான இருந்தது. பிக்குகளிடையே நிலவும் இது போன்ற குழப்பங்களை தீர்த்து வைப்பதற்காக மூன்றாம் பௌத்த சங்கம் கூட்டப்பட காரணமாயிற்று. தாங்கள் பௌத்தப் பகுப்பாய்வு கோட்பாட்டினை பின்பற்றுபவர்கள் என்று அறிவிக்க தவறியவர்களான தேரவாத பௌத்த பிக்குகள் மூன்றாம் சங்கக் கூட்டத்திற்கு வெளியே இருந்தனர்.  
அபிதம்மபிடகத்தின் ஐந்தாவது புத்தகத்தில் குறிப்பிட்ட சில விளக்கங்கள், மூன்றாம் பௌத்த சங்கத்தில் பரிசோதனை செய்யப்பட்டு, சில கருத்துகள் மறுக்கப்பட்டது.
# மூன்றாம் பௌத்த சங்கம்

## மூன்றாம் பௌத்த சங்கத்தின் காலம் குறித்த கருத்துகள்

சில குறிப்புகளில் மூன்றாம் பௌத்த சங்கம், புகழ்பெற்ற பௌத்த அறிஞர் வசுமித்திரர் தலைமையில், கிபி 100ல், கனிஷ்கரின் ஆட்சியின் போது காஷ்மீர் அல்லது ஜலந்தரில் நடைபெற்றதாக உறுதியற்ற தகவல்கள் கூறுகிறது. இம்மாநாட்டில் வசுமித்திரரின் வழிகாட்டுதலின் கீழ், ஓலைச்சுவடிகளில் பௌத்த சாத்திரங்களுக்கு விளக்க உரை எழுதப்பட்டது. மேலும் பௌத்த சாத்திரங்களின் முதன்மையான கருத்துக்கள் உபாசகர்கள் அறியும் பொருட்டு பௌத்தத் தூபிகளிலும், விகாரைகளிலும், நினவுச் சின்னங்களிலும் பொறிக்கப்பட்டது.
# மூன்றாம் பௌத்த சங்கம்

## இதனையும் காண்க

- பௌத்த சங்கம்
- முதல் புத்த மாநாடு
- இரண்டாம் பௌத்த சங்கம்
- நான்காம் பௌத்த சங்கம்
- ஐந்தாம் பௌத்த சங்கம்
- ஆறாம் பௌத்த சங்கம்
# நினைவு மண்டப நூலகம்

**நினைவுமண்டப நூலகம்**என்பது ஆண்டோவர், மாசச்சூசெட்ஸின் பொதுநூலகம் ஆகும். இக்கட்டிடம், இத்தாலியனேட் கட்டிட முறைகளைக் கொண்டு, 1873 இல் ஜே. எஃப். ஈட்டனின் வடிவமைப்பின்படி கட்டப்பட்டது. நூலகத்தை அமைக்க, பிரபல உள்ளூர் வர்த்தகர்கள் நிதிதிரட்டினர், மற்றும் ஆபட் அன்ட் ஜெங்கின்ஸ் எனப்படும் நிறுவனத்தினர் அதை கட்டியுள்ளனர். இன்று வரை ஊரின் நூலகமாகவும் செயல்பட்டுக் கொண்டிருக்கின்ற இக்கட்டிடம், ஊரின் உள்நாட்டுப்போர் வீரர்களுக்கும் நினைவுச்சின்னமாகவும் உள்ளது.1920களில், ஷெப்லி, புல்ஃபின்ச், ரிச்சர்ட்ஸன், மற்றும் ஆபட் என்பவர்களால் இந்நூலகம் புதுப்பிக்கப்பட்டிருந்த போது, அதனது காலனித்துவ அம்சங்களை முதல்முறையாக ஏற்றுக்கொண்டது.  
1982 ல், இக்கட்டிடம், தேசிய பழமையான இடங்கள் பட்டியலில் சேர்க்கப்பட்டது.
# நினைவு மண்டப நூலகம்

## மேலும் காண்பதற்கு

- National Register of Historic Places listings in Andover, Massachusetts
- National Register of Historic Places listings in Essex County, Massachusetts
# துப்பரவாக்கும் ஒன்றியவாழி

**துப்பரவாக்கும் ஒன்றியவாழி** என்பது இரண்டு வெவ்வேறு இன விலங்குகள் ஒன்றுடன் ஒன்று பகர்வு கொண்டு வாழும் கட்டமைப்பில் ஒரு விலங்கு துப்பரவாக்கியாக மற்றைய விலங்கின் உடலில் காணப்படும் ஒட்டுண்ணிகள் முதலானவற்றை அகற்றி அதை தமது உணவாகக் கொள்ளுவதாகும்.  
துப்பரவாக்கும் இயல்வு பற்றி முதன்முதலில் கிரேக்க வரலாற்றாசிரியரான எரோடோட்டசு கி.மு 420 இல் பறவைகள் முதலையின் வாயை சுத்தப்படுத்தும் எடுத்துக் காட்டின் மூலம் விளக்கினார்.  
துப்பரவாக்கும் ஒன்றியவாழியின் அவசியம் பற்றி உயிரியலாளர்கள் கடந்த முப்பது ஆண்டுகளுக்கு மேலாக வாதித்து வந்துள்ளனர். தூய்மைப்படுத்தல் தனியே ஒரு தன்னலமற்ற செயற்பாடாக தூய ஒன்றுக்கொன்று துணையாகும் தன்மையாக காணப்படுவதாக சிலர் கருதுவர். ஆயினும் ரொபேர்ட் ரைவேர்ஸ் முதலானோர் ஒன்றுக்கொன்று தங்களுக்கிடையே இருசாரரும் நன்மை பெறும் நடவடிக்கை தான் எனக் கருதுவர். இதே வேளை மற்றொரு சாரார் இதனை ஒரு வழியான ஒட்டுண்ணி உறவாகக் கருதுவர்.
# மெர்சல் (பாடல்கள்)

**மெர்சல்**(English: Zapped) 2017 ஆம் ஆண்டில் இந்தியாவில் வெளியான திரைப்பாடல்களில் முதலிடம் பிடித்த திரைப்பாடல்கள் ஆகும். இத்திரைப்படத்தின் பாடல்கள் அனைத்தையும் இசையமைத்தவர் ஏ.ஆர்.ரகுமான். இத்திரைப் பாடல்கள் அனைத்தும் விமர்சகர்களிடமிருந்து நேர்மறையான விமர்சனங்களைப் பெற்றுள்ளது. இத்திரையிசைப்பாடல்கள் வெளியான முதல் பத்து நாட்களுக்குள் நூறு மில்லியன் முறை இசைக்கப்பட்டுள்ளது. இதனால் முதல் முறை அதிகப்படியாக நூறு மில்லியன் முறை இசைக்கப்பட்ட தமிழ்ப்பாடல்கள் என்னும் புதிய சாதனையை மெர்சல் திரைப்படத்தின் பாடல்கள் தொட்டது.
# மெர்சல் (பாடல்கள்)

## பின்னணி

மெர்சல் திரைப்படம் இசையமைப்பாளர் ஏ.ஆர்.ரகுமானும் இயக்குநர் அட்லியும் இணைந்த முதல் திரைப்படமாகும். இது நடிகர் விஜயும் இசையமைப்பாளர் ஏ.ஆர்.ரகுமானும் இணையும் மூன்றாவது திரைப்படம்மாகும். இதற்கு முன் *உதயா* மற்றும் *அழகிய தமிழ் மகன்* ஆகிய இரு திரைப்படங்களில் இவர்கள் இருவரும் இணைந்து பணியாற்றியுள்ளனர். இவை மட்டுமல்லாது இருவருக்கும் 2007 ஆம் வருடம் திரைத்துறையில் இருபத்தியைந்தாவது வருடமாகும். மெர்சல் திரைப்படத்தில் மொத்தம் நான்கு பாடல்கள் உள்ளன. அனைத்துப்படல்களையும் இசையமைத்தது ஏ.ஆர்.ரகுமான் ஆவார். அனைத்து தமிழ் பாடல்களுக்கும் பாடல் எழுதியவர் பாடலாசிரியர் விவேக். ஏ.ஆர்.ரகுமானும், விவேகும் இணைந்து பணியாற்றுவது இதுவே முதல் முறையாகும். இப்பாடல்களின் உரிமையை சோனி, இந்தியா நிறுவனம் வாங்கியுள்ளது.
# மெர்சல் (பாடல்கள்)

## பாடல்கள் வெளியீடு

மெர்சல் திரைப்படத்தின் பாடல்கள் ஆகத்து 20, 2017 அன்று வெளியிடப்பட்டது. பாடல் வெளியீட்டு நிகழ்வில் படத்தில் பங்காற்றிய பல நடிகர்களும், சிறப்பு விருந்தினாராக நடிகர் தனுசும் பங்கேற்றனர். ஏ.ஆர்.ரகுமானும் அவரது குழுவும் திரைப்படத்தின் பாடல்களை ஒவ்வொன்றாக மேடையில் இசைத்து பாடினார்கள். இந்நிகழ்ச்சி சன்டிவி, முகநூல், கீச்சு மற்றும் யூடியூப் ஆகியவற்றில் ஒளிபரப்பப்பட்டது. மெர்சல் இசை வெளியீட்டு விழாவிற்கு முன்னரே ஒவ்வொரு பாடல்களாக இரண்டு பாடல்கள் வெளியிடப்பட்டன. முதல் முதலாக *ஆளப்போறான் தமிழன்* பாடல் ஆகத்து 10, 2017 அன்று வெளியிடப்பட்டது. அதன் பின்னர் *நீதானே, நீதானே* என்னும் பாடல் ஆகத்து 17, 2017 அன்று வெளியிடப்பட்டது.
# மெர்சல் (பாடல்கள்)

## பாடல்கள்

### மாச்சோ

மாச்சோ பாடலை எழுதியவர் கவிஞர் விவேக், பாடியவர்கள் சித் ஸ்ரீராம், சுவேதா மோகன். இப்பாடலின் நீளம் 4:35 நிமிடங்களாகும். இப்பாடலின் தெலுங்கு வடிவம் *மாயோ*, எழுதியவர் அனந்த் ஸ்ரீராம், பாடியவர்கள் சித் ஸ்ரீராம், சுவேதா மோகன். இப்பாடலின் நீளம் 4:39 நிமிடங்களாகும்.
# மெர்சல் (பாடல்கள்)

## பாடல்கள்

### மெர்சல் அரசன்

மெர்சல் அரசன் பாடலை எழுதியவர் கவிஞர் விவேக், பாடியவர்கள் ஜி. வி. பிரகாஷ் குமார், நரேஷ் ஐயர், சரண்யா ஸ்ரீனிவாஸ், விஷ்வபிரசாத். இப்பாடலின் நீளம் 4:16 நிமிடங்களாகும். இப்பாடலின் தெலுங்கு வடிவம் *வில்லு வில்லு*, எழுதியவர் ஸ்ரீ மணி, பாடியவர்கள் ஜி. வி. பிரகாஷ் குமார், நரேஷ் ஐயர், சரண்யா ஸ்ரீனிவாஸ், விஷ்வபிரசாத். இப்பாடலின் நீளம் 4:16 நிமிடங்களாகும்.
# மெர்சல் (பாடல்கள்)

## பாடல்கள்

### நீதானே நீதானே

நீதானே நீதானே பாடலை எழுதியவர் கவிஞர் விவேக், பாடியவர்கள் ஏ.ஆர்.ரகுமான், ஸ்ரேயா கோசல். இப்பாடலின் நீளம் 4:29 நிமிடங்களாகும். இப்பாடலின் தெலுங்கு வடிவம் *நீவேலே நீவேலே*, எழுதியவர் அனந்த் ஸ்ரீராம், பாடியவர்கள் ஏ.ஆர்.ரகுமான், ஸ்ரேயா கோசல். இப்பாடலின் நீளம் 4:28 நிமிடங்களாகும்.